text: [{"text_idx": "#000001", "text": "No\u0301gvir minnisvar\u00f0ar eru i\u0301 F\u00f8royum. Ofta ver\u00f0a minnisvar\u00f0ar reistir fyri at minnast teir ella tey, i\u00f0 eru farin a\u0301 sjo\u0301num. Men eisini eru fleiri minnisvar\u00f0ar reistir yvir fo\u0301lk, i\u00f0 hava framt eitthv\u00f8rt, i\u00f0 vit meta, at vit eiga at reisa ein minnisvar\u00f0a yvir."}, {"text_idx": "#000002", "text": "Her fara vit at royna at samla og ly\u0301sa teir minnisvar\u00f0ar, i\u00f0 eru tilevna\u00f0ir u\u0301r f\u00f8royskum gro\u0301ti."}, {"text_idx": "#000005", "text": "Ein nevnd ver\u00f0ur sett at arbei\u00f0a vi\u0301\u00f0ari vi\u00f0 minnisvar\u00f0anum. Nevndin ver\u00f0ur samd um, at minnisvar\u00f0in eigur at vera u\u0301r f\u00f8royskum gro\u0301ti, og at hann skal ikki pry\u0301\u00f0ast ov no\u0301gv. Man i\u0301myndar s\u00e6r, at n\u00f8vnini skulu h\u00f8ggast i\u0301 steinin, sum skal li\u0301kjast einum bautasteini. Ta\u00f0 ver\u00f0ur ikki rokna\u00f0 vi\u00f0, at sli\u0301kur steinur f\u00e6st i\u0301 Su\u00f0ri,"}, {"text_idx": "#000006", "text": "Seinni u\u0301t a\u0301 summari\u00f0 leita N.P. Mortesen, Herluf. B. Thomsen, ingeni\u00f8r Bech og Ole Arge eftir einum ho\u0301skandi steini vi\u00f0 Ve\u00f0ranes i\u0301 Sundalagnum. Funnir ver\u00f0a tveir steinar, sum vo\u0301nir eru um, at ta\u00f0 fer at eydnast at ha\u0301la oman i\u0301 fj\u00f8runa, har Ellen skal fa\u0301a teir umbor\u00f0.A\u0301 heysti er u\u0301tvaldi steinurin, i\u00f0 vigar um 5 tons, fingin a\u0301 keiina a\u0301 Tv\u00f8royri."}, {"text_idx": "#000007", "text": "Nevndin heldur, at ein gyltur krossur og teksturin \u201cTeir sjo\u0301lo\u0301tust fyri f\u00f8\u00f0ilandi\u00f0\u201d, saman vi\u00f0 \u201cIngen har st\u00f8rre k\u00e6rlighed end denne, der s\u00e6tter sit liv til for sine venner\u201d fra\u0301 Johannesar evangilienum, skal pry\u0301\u00f0a steinin.N\u00f8vnini a\u0301 teimum sjo\u0301latnu skal h\u00f8ggast i\u0301 steinpla\u0301tur, i\u00f0 ver\u00f0a lagdar kring heyggin, og stendur Ole Arge fyri arbei\u00f0inum."}, {"text_idx": "#000008", "text": "25. marts kemur steinurin a\u0301 pla\u0301ss. Vi\u00f0 at ny\u0301ta ein tri\u0301fo\u0301t, sum er gj\u00f8rdur u\u0301r 18 alin longum bja\u0301lkum, og eina sonevnda patenttalju, skipa Joh. Mortensen og A. A\u030akesson fyri arbei\u00f0inum.Si\u0301\u00f0an ver\u00f0ur fari\u00f0 undir at gera \u00f8ki\u00f0 kring minnisvar\u00f0an li\u00f0ugt, solei\u00f0is at alt er kla\u0301rt til vi\u0301gsluna, i\u00f0 skal vera ta\u0301 kongapari\u00f0 kemur a\u0301 vitjan a\u0301 Tv\u00f8royri, sunnudagin 6. juni 1926."}]